
	ZADEVA:
	Uredba o spremembah in dopolnitvah Uredbe o izvajanju intervencij v sektorju čebelarskih proizvodov iz strateškega načrta skupne kmetijske politike 2023–2027 – predlog za obravnavo




1.	Predlog sklepa vlade

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na … seji dne … sprejela naslednji
 
SKLEP:
 
Vlada Republike Slovenije je izdala Uredbo o spremembah in dopolnitvah Uredbe o izvajanju intervencij v sektorju čebelarskih proizvodov iz strateškega načrta skupne kmetijske politike 2023–2027 in jo objavi v Uradnem listu Republike Slovenije.
 
                                                                                       Mag. Janja Garvas
                                                                                     generalna sekretarka
 
Sklep prejmejo:
– Ministrstvo za kmetijstvo Republike Slovenije,
– Služba Vlade Republike Slovenije za zakonodajo.

2.	Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov

/

3.	Osebe, odgovorne za strokovno pripravo in usklajenost gradiva

– Andrej Hafner, vršilec dolžnosti generalnega direktorja Direktorata za kmetijstvo,
– mag. Andreja Komel, vodja Sektorja za strukturno politiko in razvoj podeželja,
– dr. Polona Grahovac, vodja oddelka za sektorske razvojne načrte v Sektorju za strukturno politiko in razvoj podeželja,
– Siniša Sašić, Sektor za strukturno politiko in razvoj podeželja.

4.	Zunanji strokovnjaki, ki so sodelovali pri pripravi dela ali celotnega gradiva, in s tem povezani stroški

Pri pripravi predpisa ni sodeloval zunanji strokovnjak oziroma pravna oseba.

5.	Predstavniki vlade, ki bodo sodelovali pri delu državnega zbora

/

6.	Kratek povzetek gradiva

S predlogom Uredbe o spremembah in dopolnitvah Uredbe o izvajanju intervencij v sektorju čebelarskih proizvodov iz strateškega načrta skupne kmetijske politike 2023–2027 (v nadaljnjem besedilu: predlog Uredbe) se Uredba o izvajanju intervencij v sektorju čebelarskih proizvodov iz strateškega načrta skupne kmetijske politike 2023–2027 (Uradni list RS, št. 17/23, 58/23, 92/24 in 100/25 – ZKme-2) usklajuje z Zakonom o kmetijstvu (Uradni list RS, št. 100/25; v nadaljnjem besedilu: ZKme-2).
 
Nadalje se s predlogom Uredbe skladno s strateškim načrtom skupne kmetijske politike 2023–2027 usklajujejo oznake podintervencij. Hkrati se skrajšuje časovni načrt izvedbe javnih razpisov za čebelarje za naslednje programsko leto, programsko leto 2027. Pri podintervenciji sofinanciranje čebelarske opreme se dodaja oprema za promet s čebelami. Spreminja se pogoj glede vpisa v register čebel, in sicer se rok skrajšuje s treh let na eno leto. Dodaja se rok za odrek pravici do sredstev.
V skladu s tretjim odstavkom 54. člena ZKme-2 katalog stroškov opredmetenih osnovnih sredstev predpiše minister na podlagi metodologije priprave kataloga, ki se objavi na osrednjem spletnem mestu državne uprave. S predlogom Uredbe se zagotavlja uskladitev s tretjim odstavkom 54. člena ZKme-2. Področje je trenutno urejeno s Sklepom o določitvi seznama in najvišje višine priznanih stroškov nakupa čebelarske opreme, zdravil za zatiranje varoj, sadik medovitih rastlin ter satnic za namen izvajanja intervencij v sektorju čebelarskih proizvodov iz strateškega načrta skupne kmetijske politike 2023–2027 (Uradni list RS, št. 13/26), ki ga je sprejela Vlada Republike Slovenije.

7.	Presoja posledic za

	a)
	javnofinančna sredstva nad 40.000 EUR v tekočem in naslednjih treh letih,
	ne

	b)
	usklajenost pravnega reda Republike Slovenije s pravnim redom Evropske unije,
	ne

	c)
	administrativne posledice,
	ne

	č)
	gospodarstvo, zlasti mala in srednja podjetja ter konkurenčnost podjetij,
	ne

	d)
	okolje, vključno s prostorskimi in varstvenimi vidiki,
	ne

	e)
	socialno področje,
	ne

	f)
	dokumente razvojnega načrtovanja.
	ne



8.	Predstavitev ocene finančnih posledic

Ni podatka.

9.	Predstavitev sodelovanja z združenji občin

Vsebina gradiva ne vpliva na pristojnosti, delovanje oziroma financiranje občin.

Gradivo ni bilo poslano v mnenje Skupnosti občin Slovenije (SOS).

Gradivo ni bilo poslano v mnenje Združenju občin Slovenije (ZOS).

Gradivo ni bilo poslano v mnenje Združenju mestnih občin Slovenije (ZMOS).

10.	Predstavitev sodelovanja javnosti

Gradivo je bilo predmet sodelovanja z javnostjo.

Datum objave na spletni strani:
22. 6. 2026

Na gradivo so bila podana mnenja, predlogi in pripombe.

V razpravo vključeni subjekti:
Kmetijsko gozdarska zbornica Slovenije, Čebelarska zveza Slovenije, Slovensko združenje profesionalnih čebelarjev, Združenje ekoloških čebelarjev.

Obrazložitev upoštevanja mnenj, predlogov in pripomb v razpravo vključenih subjektov:
Pripombe so bile delno upoštevane.

11.	Spoštovanje Resolucije o normativni dejavnosti

Pri pripravi gradiva so bile upoštevane zahteve iz Resolucije o normativni dejavnosti.

12.	Vključitev v okvirni načrt normativne dejavnosti

Predlog predpisa, ki je predmet gradiva, ni vključen v okvirni načrt normativne dejavnosti.


Janez Cigler Kralj
minister

